શહેરનાં વાઘાવાડી રોડ પર જાણીતા ઉદ્યોગપતિ સગીરવયના પુત્ર પર ત્રણ અજાણ્યા બાઈક સવાર શખ્સો હુમલો કરી નાસી છુટયાની ફરીયાદ નોંધાવાતા પોલીસે તપાસ હાથ ધરી હતી. એ. ડીવીઝન પોલીસ સુત્રોના જણાવ્યા મુજબ શહેરનાં જાણીતા ઉદ્યોગપતિ મેહુલભાઈ વામનભાઈ પટેલ (મોડેસ્ટવાળા)ના સગીર વયના પુત્ર ચિત્રાંગ પટેલએ વાઘવાડી રોડ પર બનેલી હુમલાની ઘટના અંગે એવી ફરીયાદ નોંધાવી હતી કે ગત તારીખ ૨૭મીની રાત્રે પોતે વોકીંગ પુરી કરી ઘર તરફ જઈ રહયો હતો ત્યારે શામળાદાસ કોલેજના દરવાજા પાસે પુરપાટ ઝડપે બાઈક લઈ આવી રહેલા ત્રણ અજાણ્યા શખ્સોએ ઉશ્કેરાઈ જઈ બિભત્સ શબ્દો કહીં બાઈક પર બેઠેલા ત્રણ પૈકી સફેદ શર્ટ પહેરેલ શખ્સે લાકડાના ધોકાનો માથાના પાછળના ભાગે ઘા ઝીંકી નાસી છુટયા હતા.